Ekhva saattelee vapaaehtoiset eteenpäin – vapaaehtoistyö jatkuu järjestöissä

Etelä-Karjalan hyvinvointialue (Ekhva) luopuu ikäihmisten vapaaehtoistoiminnan koordinoinnista huhtikuun 2025 loppuun mennessä. Kuten aiemmin on tiedotettu, Ekhva ohjaa nykyiset vapaaehtoiset eteenpäin järjestöjen toiminnan pariin. Tämä työ näkyy nyt käytännössä, kun vapaaehtoistoiminnan kumppanuusverkosto järjestää vapaaehtoisten päiväkahvit, joissa he voivat tutustua eri toimijoihin ja löytää itselleen uusia tehtäviä.

- Paikalla on suuri joukko maakunnallisia vapaaehtoistahoja kertomassa omista palveluistaan ja vapaaehtoiskentän tehtävistä. Haluamme varmistaa, että jokainen vapaaehtoinen löytää itselleen mielekkään ja merkityksellisen tavan jatkaa vapaaehtoistyötä. Matalan kynnyksen päiväkahvit tarjoavat helpon tavan tutustua eri vaihtoehtoihin, kertoo hyvinvointialueen vapaaehtoistoiminnan koordinaattori Riia Karels.

Päiväkahvit on suunnattu sekä nykyisille että uusille vapaaehtoistyöstä kiinnostuneille. Osallistuminen ei sido mihinkään, ja paikalle voi tulla yksin tai yhdessä ystävän kanssa – ennakkoilmoittautumista ei tarvita. Molemmat tilaisuudet ovat sisällöltään samanlaisia.

-Vapaaehtoistyö tutkitusti lisää omaa hyvinvointia. Nyt on hyvä hetki lähteä rohkeasti kokeilemaan jotain uutta, jota et ehkä ole vielä kokenut, kannustaa Karels.

Vapaaehtoisten päiväkahvit:
ma 31.3.2025 ja ma 7.4.2025, klo 15–17,
Kahvila Kaisla, Kauppakatu 63, Lappeenranta

Tilaisuuksissa ovat mukana seuraavat vapaaehtoistoimijat:
Etelä-Karjalan perhetyön kehittämisyhdistys ry, Etelä-Karjalan Muisti ry / Etelä-Karjalan Muistiluotsi, Etelä-Karjalan Sydänalue ry, Saimaan Syöpäyhdistys ry, Lappeenrannan ev.lut. seurakunnat, Etelä-Karjalan OLKA, Etelä-Karjalan Omaishoitajat ry, MLL:n Kaakkois-Suomen piiri ry & MLL:n Lappeenrannan yhdistys ry, MIELI Etelä-Karjalan mielenterveys ry, Punaisen Ristin Piristäjät, Etelä-Karjalan Yhdistykset ry

Tervetuloa mukaan inspiroitumaan ja löytämään oma tapasi auttaa!

Lisätietoja:
Riia Karels, vapaaehtoistoiminnan koordinaattori, p. 040 139 0366, riia.karels@ekhva.fi

Aiempi uutisointi aiheesta:
Etelä-Karjalan hyvinvointialue luopuu ikäihmisten vapaaehtoistoiminnan koordinoinnista - Etelä-Karjalan hyvinvointialue